CELEX: 62012CA0276
Language: et
Date: 2013-10-22 00:00:00
Title: Kohtuasi C-276/12: Euroopa Kohtu (suurkoda) 22. oktoobri 2013 . aasta otsus (Nejvyssí správní soud (Tšehhi Vabariik) eelotsusetaotlus) — Jiří Sabou versus Finanční ředitelství pro hlavní město Prahu (Direktiiv 77/799/EMÜ — Liikmesriikide asutuste vastastikune abi otseste maksude valdkonnas — Teabevahetus taotluse korral — Maksumenetlus — Põhiõigused — Taotluse esitanud ja taotluse saanud liikmesriigi kohustuste ulatuse piir maksukohustuslase ees — Teabenõudest maksukohustuslase teavitamise kohustuse puudumine — Maksukohustuslase tunnistaja ärakuulamisele kutsumise kohustuse puudumine — Maksukohustuslase õigus vaidlustada vahetatud teavet — Vahetatud teabe minimaalne sisu)

14.12.2013   
            
            
               ET
            
            
               Euroopa Liidu Teataja
            
            
               C 367/16
            
         Euroopa Kohtu (suurkoda) 22. oktoobri 2013. aasta otsus (Nejvyssí správní soud (Tšehhi Vabariik) eelotsusetaotlus) — Jiří Sabou versus Finanční ředitelství pro hlavní město Prahu
   (Kohtuasi C-276/12) (1)
   
   (Direktiiv 77/799/EMÜ - Liikmesriikide asutuste vastastikune abi otseste maksude valdkonnas - Teabevahetus taotluse korral - Maksumenetlus - Põhiõigused - Taotluse esitanud ja taotluse saanud liikmesriigi kohustuste ulatuse piir maksukohustuslase ees - Teabenõudest maksukohustuslase teavitamise kohustuse puudumine - Maksukohustuslase tunnistaja ärakuulamisele kutsumise kohustuse puudumine - Maksukohustuslase õigus vaidlustada vahetatud teavet - Vahetatud teabe minimaalne sisu)
   2013/C 367/27
   Kohtumenetluse keel: tšehhi
   
      Eelotsusetaotluse esitanud kohus
   
   Nejvyssí správní soud
   
      Põhikohtuasja pooled
   
   
      Hageja: Jiří Sabou
   
      Kostja: Finanční ředitelství pro hlavní město Prahu
   
      Ese
   
   Eelotsusetaotlus — Nejvyssí správní soud — Nõukogu 19. detsembri 1977. aasta direktiivi 77/799/EMÜ liikmesriikide pädevate asutuste vastastikuse abi kohta otsese maksustamise valdkonnas (EÜT L 336, lk 15; ELT eriväljaanne 09/01, lk 63) artiklite 1, 2, 6, artikli 7 lõike 1 ja artikli 8 lõike 1 ning Euroopa Liidu põhiõiguste harta (ELT C 303, lk 1) artikli 41 lõike 2 punkti a tõlgendamine — Maksukohustuslase põhiõigused tema suhtes algatatud maksumenetluses, nagu õigus olla informeeritud hagejaks oleva riigi pädeva asutuse otsusest esitada teabetaotlus, õigus osaleda selle taotluse sõnastamises, õigus olla eelnevalt informeeritud tunnistaja ärakuulamisel taotluse saanud liikmesriigis ja seal osaleda ning õigus vaidlustada asjaomase riigi pädeva asutuse esitatud teabe õigsust
   
      Resolutsioon
   
   
               1.
            
            
               Euroopa Liidu õigust, nagu see tuleneb nõukogu 19. detsembri 1977. aasta direktiivist 77/799/EMÜ liikmesriikide pädevate asutuste vastastikuse abi kohta otsese maksustamise ja kindlustusmaksete maksustamise valdkonnas ja põhiõigusest olla ära kuulatud, tuleb tõlgendada nii, et see ei anna liikmesriigi maksukohustuslasele õigust olla teavitatud selle liikmesriigi teisele liikmesriigile saadetud abitaotlusest, muu hulgas eesmärgiga kontrollida selle maksukohustuslase tuludeklaratsioonis esitatud andmeid, ega õigust osaleda taotluse saanud liikmesriigile edastatava taotluse koostamisel ja viimati nimetatud liikmesriigis tunnistaja ärakuulamisel.
            
         
               2.
            
            
               Direktiiv 77/799 ei reguleeri küsimust, millistel tingimustel võib maksukohustuslane vaidlustada taotluse saanud liikmesriigi edastatud teabe täpsuse, ega esita edastatava info sisule ühtki erinõuet.
            
         
      (1)  ELT C 273, 8.9.2012.